વાયરલ વીડિયોમાં હોટલની બહાર કપલ પર પિસ્તોલ લહેરાવનાર વ્યક્તિની ઓળખ આશિષ પાંડે તરીકે થઈ છે. જે બસપાના પૂર્વ સાંસદ રાકેશ પાંડેનો પુત્ર છે. આશીષ પાંડે લખનઉનો રહેવાસી છે. વીડિયો વાયરલ થયા બાદ દિલ્હી પોલિસે સ્વતઃ તપાસ કરી એફઆઈઆર નોંધાવી અને સાથે લુક આઉટ સર્ક્યુલર પણ જારી કરી દીધુ છે. સ્પેશિયલ જોઈન્ટ સીપીએ આ પહેલા પૂછ્યુ હતુ કે ફાઈવ સ્ટાર હોટલના અધિકારીઓએ પોલિસની ઘટનાની રિપોર્ટ કેમ ન કરી. આ મામલે પોલિસે જાતે કેસ ફાઈલ કર્યો હતો.